Det ble avholdt styremøter nr. 01-15 i Momarken-selskapene 05-02 på selskapets kontor. Samtlige styremedlemmer med unntak av Jørn Stamm, som hadde meldt forfall, var til stede. 1. vara var innkalt, men kunne ikke møte. Fra administrasjonen deltok daglig leder Knut Ekhaugen.

Driftsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsrapport pr uke 5.
* Banesjefen er f.t. sykmeldt. Det ble orientert om hvilke tiltak som er gjort for forsterke baneavdelingen med ekstra ressurser i banesjefens fravær.
* Unionskampen. Det ble referert fra planleggingsmøte med NR og DNT avholdt på Momarken 04-02.
* Trømborg Travlag planlegger et arrangement fredag kveld før Unionskampen.
* Prosjekt Banedrift. Det ble orientert om inngåtte rammeavtaler på strøm og rekvisita.
* Momarkens deltakelse i Finn Diskeruds begravelse.

Orienteringen ble tatt til etterretning.

Regnskapsrapport pr november.

Rapporter med kommentarer var forhåndsutsendt og ble gjennomgått av daglig leder. Rapportene med kommentarer ble tatt til etterretning.

Budsjett 2015.

Provisjonsinntektene ble redusert med 1.75 mill. i fjor og vi har fått en ytterligere reduksjon i 2015 på 0.285 mill., dvs. at 2015 er over 2 mill. lavere enn 2013.

Det var utarbeidet et detaljert budsjettforslag som ble gjennomgått og kommentert av daglig leder. Det er budsjettert et overskudd på 100.000.-

Styret fattet følgende enstemmige vedtak:

Framlagte budsjettforslag vedtaes som budsjett for 2015.

Forberedelse GF.

Administrasjonen framlegger forslag til meny og alkoholservering på neste møte.

Aktuelle kandidater til Momarkens Hederstegn ble drøftet. Administrasjonen framlegger forslag på neste møte.